Mooiste sesjarige nou wêreld se mooisteThylane Blondeau toe sy as sesjarige die wêreld se aandag getrek het Thylane Blondeau is in 2007 as sesjarige as die “mooiste meisie in die wêreld” gekroon. Meer as ŉ dekade later het sy weer dié titel ingepalm. TC Candler het sy jaarlikse “lys van mooistes” vir 2018 bekend gemaak en Thylane, ŉ model van Frankryk, het aktrises soos Kate Beckinsale, Keira Knightley, Natalie Portman, Margot Robbie, Sophie Turner en Emma Watson uitgestof. Thylane was ook die jongste model ooit om in die Franse Vogue-tydskrif te verskyn (sy was toe 10 jaar oud). Dié toekennings, wat in 1990 vir die eerste keer aangewys is, staan bekend as die “mees diverse skoonheidstoekennings” en die video, waarin die top-100 aangewys is, is binne minder as twee weke meer as 4 miljoen keer gekyk. Die Taiwannese sangeres Chou Tzu-yu was tweede en die Israeliese model Yael Shelbia in die derde plek. Die volledige lys volg onderaan die artikel in ŉ video-formaat. Dit is die vyfde keer wat Thylane op TC Candler se lys van mooistes verskyn. Vorige wenners sluit Michelle Pfeiffer (1990, 1992, 1993), Meg Ryan (1991), Nicole Kidman (1997, 2001), Keira Knightley (2005, 2006) in. Jason Momoa, die 39-jarige Amerikaanse akteur beter bekend as Khal Drogo van Game of Thrones, is deur TC Candler as die aantreklikste man aangewys.